Kedves Ügyfelünk!

Törvényi kötelezettségünk, hogy 2019. június 26-ig ismételten elvégezzük az ügyfél-azonosítást azon életbiztosítási szerződéssel rendelkező ügyfeleinknél, akiknél az új szabályok szerint hiányzik valamilyen rögzítendő adat, nyilatkozat vagy okmánymásolat – függetlenül attól, hogy Ön a három társaság egyesülése előtt az UNION, a Vienna Life vagy pedig az ERSTE Biztosító ügyfele volt.

Bár az átvilágítást korábban már egyszer elvégeztük az akkor hatályos rendelkezéseknek megfelelően, a pénzmosás és terrorizmus finanszírozása megelőzéséről és megakadályozásáról szóló 2017. évi LIII. törvény arra kötelez minket, hogy ezt **2019. június 26-áig** újra megtegyük: bővült ugyanis a rögzítendő adatok köre és változtak az okiratok másolására vonatkozó szabályok is.

Ehhez az Ön érdekében az Ön közreműködését kérjük.

**Mit kell tennie?**

1. Kérjük, személyazonosságának igazolására alkalmas hatósági igazolványának (személyazonosító igazolvány, útlevél vagy kártya formátumú vezetői engedély) mindkét oldaláról készítsen fénymásolatot jól látható és olvasható formában.
2. Lakcímkártyájának a lakcímet igazoló oldaláról készítsen fénymásolatot jól látható és olvasható formában.
3. Kérjük, töltse ki, majd sajátkezű aláírásával lássa el a levelünk hátoldalán található „NYILATKOZAT ügyfelek ismételt azonosításához” elnevezésű nyomtatványt.
4. Az okiratairól készített fénymásolatokat és a kitöltött, saját kezűleg aláírt „NYILATKOZAT ügyfelek ismételt azonosításához” elnevezésű nyomtatványt

* tegye a megküldött válaszborítékba és postai úton küldje el nekünk, vagy
* fáradjon be
  + ügyfélszolgálati irodánkba, illetve
  + valamelyik területi képviseleti irodánkba (elérhetőségeinkről az union.hu/kapcsolat oldalon tájékozódhat) és ott adja át munkatársunknak.
* amennyiben Önnek kényelmesebb, online is megküldheti a dokumentumokat az union.hu/ugyfel-azonositas felületen.

**Mi történik, ha az ismételt átvilágítást nem tudjuk elvégezni?**

A fenti határidő után az UNION Biztosítót a törvény arra kötelezi, hogy a szerződésével kapcsolatos minden ügylet teljesítését megtagadja mindaddig, amíg az ügyfél-azonosítást teljes körűen el nem végezzük. Ez sajnos azt jelenti, hogy az azonosítás teljesüléséig akadályba ütközhet a biztosítási szolgáltatás igénybevétele, a szerződés módosítása, a pénzügyi rendelkezések teljesítése (pl. az adatmódosítás, a kifizetések).

Ennek elkerülése érdekében a kért dokumentumokat mielőbb juttassa el hozzánk.

Az ügyfél-azonosítással kapcsolatban további tájékoztatást, esetlegesen felmerülő kérdéseire választ találhat honlapunkon (wwww.union.hu/ugyfel-azonositas), illetve kérdéseivel fordulhat ügyfélszolgálatunkhoz a (06 1) 4864343 telefonszám hívásával, vagy írjon az [ugyfelszolgalat@union.hu](mailto:ugyfelszolgalat@union.hu) e-mail címünkre.

Közreműködését köszönjük!

UNION Vienna Insurance Group Biztosító Zrt.